Rajya Sabha har fortløpende møter, og kan i motsetning til parlamentets underhus Lok Sabha, ikke oppløses. Rajya Sabha deler lovgivende makt med Lok Sabha, unntatt når det gjelder budsjettspørsmål, der Lok Sabha er overordnet. I tilfelle det er snakk om motstridende lovgivning, blir det holdt et plenumsmøte hvor medlemmene i de to kamrene sitter sammen. Siden Lok Sabha har mer enn dobbelt så mange medlemmer som Rajya Sabha, har Folkehuset (Lok Sabha) veto i slike fellessamlinger. Lok Sabha har dermed siste ord hvis de to kamrene ender opp med ulike beslutninger. Bare tre fellessamlinger har blitt holdt. Den hittil siste ble holdt for vedtaket av antiterrorloven POTA.